Sportsklubben Reidulf ble stiftet i en oppgang i Sverdrups gate 22 på Sofienberg. Om lag 15 gutter i alderen 10–14 år ble enige om å starte en idrettsforening, og Rolf Gulbrandsen ble Reidulfs første formann. Treningen de første årene foregikk på Tullinløkka og Lille Bislett. Et par år på 1920-tallet dalte klubben i aktivitet, men det ble blåst nytt liv i foreningen 18. oktober 1926 da Reidulf slo seg sammen med naboklubben . En annen klubb, , hadde gått inn i Storm kort tid i forveien. Reidulf meldte seg inn i Arbeidernes Idrettsforbund, der klubben var medlem helt fram til idretts-Norge ble forent i Norges Idrettsforbund i 1945.